Yezhadur tregeriek    an Abad Le Clerc (1908) a zo bet an hini kentañ o venegiñ e vez lakaet e penn ar frazenn an termen  (ar ger pe an elfenn) a venner tennañ an evezh warnañ.  Kavet e vez an hevelep reolenn e levr-deskiñ brudet F. Vallée  La langue bretonne en 40 leçons (1909-1944) ; ouzhpennañ a ra, evel re all, ne lakaer ar rener e penn ar frazenn nemet pa vez abeg da bouezañ warnañ, da skouer er goulennoù ha respontoù a sell ouzh ar rener. Luziet e vez e zisplegadurioù avat dre ma nen doa ket komprenet pegen pouezus eo ar reolenn-se, ha dre ma klaske atav enebiñ un urzh poellek a vije hini ar galleg ouzh un urzh keltiek (gant ar verb e penn al lavarenn) a vije hini ar brezhoneg.Tricoire (Komzom, lennom ha skrivom brezoneg, div levrenn leun-kouch, 1963-1970) a zispleg mat a-walch reolenn an elfenn pennañ er penn, met ne veneg anezhi nemet ur wech pe ziv evel dre zegouezh, ne zalch ket kont a-walch anezhi en e gentelioù, ha da grediñ eo e veze ankounachaet buan a-walch gant an deskarded... Ha ne gaver ket gwelloch el levrioù all am eus bet tro da furchal enno. Da lavarout ar wirionez, neus nemet ul levr deskiñ a gement a vefe diazezet war reolennoù diazez ar sevel-frazennoù : Hent nevez dar brezhoneg an hini eo, bet aozet gant ar yezhadurour Kervella. Met diaes eo ober gant al levr peogwir neus poelladenn ebet ennañ.Eztaolet eo bet ar reolenn en un doare peuzvat gant Kervella e Yezhadur bras ar brezhoneg. Menegiñ a ran e skrid